गुरुओं ने शिष्य बनकर लिया प्रशिक्षण
श्री सत्य साईं सेवा समिति ने गुरुओं को दिया प्रशिक्षण
भास्कर संवाददाता | खंडवा
श्री सत्य साईं सेवा समिति द्वारा साई सुमिरन में जिला स्तरीय बाल विकास गुरुओं का प्रशिक्षण दिया।
समिति संयोजक नारायण राव शुक्ला ने बताया सत्य साईं सेवा संगठन द्वारा बाल विकास गुरुओं के माध्यम से 6 वर्ष से 14 वर्ष तक के बच्चों की विभिन्न केंद्रों पर निःशुल्क संस्कार कक्षा लगाई जाती है। इनमें बच्चों को शैक्षणिक शिक्षा के अलावा नैतिक, आध्यात्मिक शिक्षा के साथ ही सर्व धर्म की जानकारी, श्लोक, प्रात:कालीन, रात्रिकालीन प्रार्थना,भोजन मंत्र, मूल्य परख खेल बौद्धिक विकास हेतु खिलवाए जाते हैं। नए बाल विकास (संस्कार कक्षा) के गुरुओं का प्रशिक्षण शिविर आयोजित किया। प्रांत बालविकास समन्वयक डॉ.अपर्णा तिवारी, उषा दीक्षित जेएन खरे ने दीप प्रज्ज्वलित किया। स्वागत उद्बोधन जिलाध्यक्ष तरुण झंवर ने दिया। मुख्य प्रशिक्षक डॉ.अपर्णा तिवारी ने गुरुओं को बाल विकास कक्षा लेने की 5 प्रविधि मौन बैठक, श्लोक प्रार्थना, कहानी कथन, सामूहिक गतिविधि, सामूहिक खेल की जानकारी दी। मप्र प्रांत समन्वयक बाल विकास ( पूर्व छात्र) पुनिता उपाध्याय ने प्रार्थना का एवं गुरु का जीवन में महत्व बताया। जबलपुर जिला शैक्षणिक प्रभारी कुंदा वरूलकर ने कहानी, कथन, पात्रों की भूमिका के चित्रण के साथ बताया। संचालन जिला शैक्षणिक प्रभारी सपना डोंगरे ने किया। आभार शैक्षणिक प्रभारी तृप्ति गुप्ता ने माना। शिविर में लगभग 120 गुरुओं ने प्रशिक्षण लिया।
साईं सुमिरन में आयोजित कार्यक्रम में शामिल भक्त।
hin_Deva hin_Deva mag_Deva awa_Deva hin_Deva awa_Deva